CELEX: 32007R0652
Language: sl
Date: 2007-06-08 00:00:00
Title: Uredba Komisije (ES) št. 652/2007 z dne 8. junija 2007 o uvrstitvi določenega blaga v kombinirano nomenklaturo

14.6.2007   
            
            
               SL
            
            
               Uradni list Evropske unije
            
            
               L 153/6
            
         
      UREDBA KOMISIJE (ES) št. 652/2007
   z dne 8. junija 2007
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1), zlasti člena 9(1)(a) uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92, z dne 12. oktobra 1992, o Carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, se uvršča v kombinirano nomenklaturo pod oznako KN iz stolpca 2 preglednice.
   Člen 2
   Na podlagi člena 12(6) uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. junija 2007
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 580/2007 (UL L 138, 30.5.2007, str. 1).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kopija določenega modela mobilnega telefona (t. i. „mock-up“).
                              Izdelek je pretežno iz plastike. Nima nobenih elektronskih komponent.
                              Njegova velikost, oblika in teža so enake kot pri modelu, ki ga izdelek posnema.
                              Opremljen je s tipkami, ki dajejo občutek pritiskanja po pravih tipkah.
                           
                        
               
                  3926 90 97
               
               
                  Uvrstitev opredeljujejo splošni pravili 1 in 6 za razlago kombinirane nomenklature in besedilo oznak KN 3926, 3926 90 in 3926 90 97.
                  Zaradi svoje zgradbe in ker nima lastnosti mobilnega telefona, se izdelek ne more uvrstiti pod tarifno številko 8517.
                  Čeprav je izdelek kopija določenega modela mobilnega telefona in je opremljen s tipkami, ki dajejo občutek uporabe mobilnega telefona, pa nima nobenih drugih lastnosti zadevnega modela. Njegov edini namen je pokazati, kakšen je neki model mobilnega telefona na pogled. Izdelek se zato ne more uvrstiti pod tarifno številko 9023.
                  Izdelek se uvrsti glede na material, iz katerega je izdelan (plastiko).
               
            
                  
                              2.
                           
                           
                              Samonapihljiva blazina namenjena za zunanjo uporabo ima naslednje dimenzije: 185 cm (D), 66 cm (Š) in 3,8 cm (V).
                              Zunanja površina izdelka je izdelana iz tekstilne tkanine, ki je na notranji strani prevlečena s plastično maso. Znotraj ima ploščo iz poliuretanske pene z odprtimi celicami debeline približno 3,5 cm.
                              Zunanja površina izdelka povečuje trenje z drugimi izdelki (npr. spalno vrečo) in je trpežna, odporna proti umazaniji, vlagi in predrtju.
                              Opremljena je z ventilom, ki omogoča vstop zraka pri razvitju in izstop zraka pri zvijanju.
                           
                        
               
                  6306 40 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 6306 in 6306 40 00.
                  Zaradi objektivnih lastnosti (trenje, odpornost na umazanijo, trpežnost) in namenjenosti zunanji uporabi se šteje za izdelek za taborjenje.
                  Ker gre za napihljivo blazino, je izdelek izključen iz poglavja 94 (glej opombo 1(a) k poglavju 94).
                  Izdelek je mogoče uvrstiti pod oznako KN 6306 40 00 kot izdelek za taborjenje, saj je napihljiva blazina iz tekstila.
               
            
                  
                              3.
                           
                           
                              Plovilo tipa „katamaran“, namenjeno prevozu potnikov.
                              Dolgo je približno 49 metrov in doseže največjo hitrost 34 vozlov (približno 63 kilometrov na uro). Prevaža lahko do 600 potnikov.
                              Namenjeno je plovbi po rekah, v ustjih rek ali obalnih vodah. Vendar je konstruirano tako, da lahko pluje po morju toda brez potnikov.
                              Ni konstruirano za prevoz potnikov več kot 20 morskih milj (približno 37 kilometrov) od obale.
                           
                        
               
                  8901 10 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8901, 8901 10 in 8901 10 90.
                  Katamaran je plovilo, konstruirano za prevoz potnikov po rekah, v ustjih rek ali obalnih vodah. Ker ni konstruirano za prevoz potnikov od določene razdalje od obale, ne more biti plovilo za „prevoz potnikov“ po morju. Zato ne more veljati za plovilo „za morsko plovbo“ (glej dodatno opombo 1 k poglavju 89).
               
            
                  
                              4.
                           
                           
                              Zmanjšan model nogometnega stadiona, izdelan v glavnem iz plastične mase, na podstavku iz vlaknene plošče.
                              Nima gibljivih sestavnih delov.
                           
                        
               
                  9503 00 95
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9503 00 in 9503 00 95.
                  Izdelek se ne uvrsti pod tarifno številko 9023, ker ni namenjen za demonstriranje.
                  Izdelek se ne uvrsti glede na material, iz katerega je sestavljen, ker je zmanjšan model za razvedrilo iz tarifne številke 9503. Taki modeli so lahko nedelujoči ali pa so namenjeni le razstavljanju ali ogledovanju in ne nujno igri.